paragraph_text: Tijekom Drugog svjetskog rata, New Jersey je služio kao i ostali brodovi klase Iowa u Tihom oceanu. Štitio je nosače zrakoplova i pružao topničku potporu kopnenoj vojsci na otocima. Služio je i u Korejskom ratu, nakon kojeg je povučen u rezervnu flotu. Ponovno je nakratko aktiviran 1968. godine kada je pružao potporu američkim snagama u Vijetnamu nakon čega je opet 1969. vraćen u rezervnu flotu. Ponovno je aktiviran tijekom 1980-ih u sklopu mornaričkog projekta 600 brodova, kada je moderniziran i otad nosi suvremene projektile. Godine 1983. sudjelovao je u vojnim operacijama tijekom Libanonskog građanskog rata.